
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 7. janvāra noteikumos Nr. 18 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma "Energoefektivitāti veicinoši pasākumi kultūras infrastruktūrā" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2025. gada 7. janvāra noteikumos Nr. 18 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma "Energoefektivitāti veicinoši pasākumi kultūras infrastruktūrā" īstenošanas noteikumi" (turpmāk - MK noteikumi Nr. 18) ietverto nosacījumu precizēšana.
1.2. Mērķis
Mērķa apraksts
MK noteikumos Nr. 18 ietverto nosacījumu precizēšana.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK noteikumu Nr. 18 6. punkts paredz, ka 2.1.1.8. pasākuma "Energoefektivitāti veicinoši pasākumi kultūras infrastruktūrā" (turpmāk - 2.1.1.8. pasākums) ietvaros plānotais kopējais attiecināmais finansējums ir 34 800 000 euro (no tā elastības finansējums – 5 488 840 euro), t. sk. Eiropas Reģionālās attīstības fonda (turpmāk - ERAF) finansējums 29 580 000 euro (no tā elastības finansējums – 4 665 514​​​​​​ euro) un valsts budžeta līdzfinansējums 5 220 000 euro (no tā elastības finansējums – 823 326 euro). 2025. gada 25. septembrī noslēdzās projektu iesniegumu iesniegšana 2.1.1.8. pasākuma ierobežotas projektu iesniegumu atlases ietvaros, kā rezultātā ir iesniegti 6 projekti par kopējām attiecināmajām izmaksām 29 311 160 euro, t. sk. ERAF finansējums 24 914 486 euro un valsts budžeta līdzfinansējums – 4 396 674 euro.
Problēmas un risinājumi
Problēmas apraksts
1) MK noteikumu Nr. 18 27.5.4. apakšpunkts paredz, ka projekta tiešās attiecināmās izmaksas ir vēdināšanas sistēmas iekārtu iegāde un uzstādīšana. Nepieciešams precizēt vārdu "vēdināšana" atbilstoši Latvijas būvnormatīvā LBN 231-15 "Dzīvojamo un publisko ēku apkure un ventilācija" lietotajai terminoloģijai.

2) MK noteikumu Nr. 18 pielikuma 4. punktā ir norādītas Mākslu izglītības kompetences centra "Nacionālā Mākslu vidusskola" (turpmāk - NMV) projekta īstenošanas adreses: Kalnciema iela 10 k-2, Meža iela 15, Kalnciema iela 12, Rīga.

Izvērtējot projekta ietvaros paredzētās darbības, NMV prioritātes un projektā paredzēto finansējumu, secināts, ka 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" ietvaros pieejamais finansējums nav pietiekams, lai izstrādātu tehnisko dokumentāciju arī ēkai Kalnciema ielā 10 k-2, Rīgā, kā arī 2.1.1.8. pasākuma ietvaros pieejamais finansējums nav pietiekams, lai ēkai Kalnciema ielā 10 k-2, Rīgā, izstrādātu tehnisko dokumentāciju un veiktu arī būvniecību, attiecīgi projekta īstenotājs (NMV) pieņēma lēmumu izslēgt ēku Kalnciema ielā 10, k-2, Rīgā no Ministru kabineta 2023. gada 8. augusta noteikumu Nr. 443 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" īstenošanas noteikumi" (turpmāk - MK noteikumi Nr. 443) pielikuma 7. punkta, kā arī no 2.1.1.8. pasākuma. Projekta īstenošanā iesaistītās personas, t. sk. ēkas īpašnieks, ir informētas par plānotajām izmaiņām noteikumu projektā.

Atbilstoši grozījumi MK noteikumos Nr. 443 jau ir veikti (Ministru kabineta 2025. gada 22. aprīļa noteikumi Nr. 248 "Grozījumi Ministru kabineta 2023. gada 8. augusta noteikumos Nr. 443 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" īstenošanas noteikumi"").

Vienlaikus saskaņā ar 2.1.1.8. pasākuma ierobežotas projektu iesniegumu atlases ietvaros iesniegto projektu Nr. 2.1.1.8/1/25/I/005 "Energoefektivitāti veicinoši pasākumi MIKC NMV ēkā Meža ielā 15" projekta īstenošanas adrese ir Meža iela 15, Rīga, neparedzot projekta īstenošanu Kalnciema ielā 12, Rīgā.

Tādējādi ir nepieciešams precizēt MK noteikumu 33. punktā noteikto attiecināmo izmaksu ierobežojumu un MK noteikumu Nr. 18 pielikuma 4. punktā minētās projekta īstenošanas adreses.

3) Ņemot vērā atsevišķus Revīzijas iestādes konstatējumus attiecībā uz situācijām, kad projekta īstenošanas gaitā rodas ietaupījums vai konstatēti pārkāpumi, kas paredz nepamatoti izmaksātās vai neatļauti izmantotās summas atgūšanu, kas var novest pie procentuālā ierobežojuma pārsnieguma konstatēšanas, pat ja izdevumi atbilst apstiprinātajam projekta budžetam, nepieciešams precizēt procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, nosakot, ka MK noteikumu Nr. 18 3. nodaļā ietvertie procentuālie ierobežojumi, izņemot MK noteikumu Nr. 18 29. punktā noteikto izmaksu procentuālo ierobežojumu, tiek aprēķināti attiecībā pret projektā plānotajām tiešajām attiecināmajām izmaksām.

4) Atbilstoši Finanšu ministrijas priekšlikumam MK noteikumu Nr. 18 27.11. apakšpunktā ir nepieciešams svītrot atsauci uz Eiropas Parlamenta un Padomes (ES) 2021. gada 24. jūnija Regulas 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk - Regula 2021/1060), 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, ņemot vērā to, ka minētie normatīvie akti neregulē izmaksu jautājumus.

5) Atbilstoši Finanšu ministrijas priekšlikumam MK noteikumu Nr. 18 38. punktā ir nepieciešams svītrot atsauci uz Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk - Finanšu regula), 61. panta prasībām, ņemot vērā konkrētā specifiskā atbalsta mērķa projekta veidu, kā arī to, ka Finanšu regulas 61. panta prasības ir tieši attiecināmas uz tādiem projektiem, kas saistīti ar Eiropas Savienības (ES) fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā ES fondu dalībniekiem vai gala saņēmējiem sniedz finansiālu atbalstu (tā sauktie daudzpakāpju projekti).

6) Atbilstoši Finanšu ministrijas priekšlikumam MK noteikumu Nr. 18 45. punktā ir nepieciešams precizēt norādīto atsauci uz atbilstošo Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr. 651/2014) pantu.

7) Atbilstoši Finanšu ministrijas priekšlikumam ir nepieciešams noteikt, ka finansējuma saņēmēja pienākums ziņot par projekta enerģijas patēriņa rādītājiem saskaņā ar Energoefektivitātes likuma 15. panta ceturto daļu ir tikai vienu reizi par pilno kalendāro gadu pēc projekta beigām (līdz šim pieci gadi pēc noslēguma maksājuma veikšanas). Tādējādi tiek mazināts administratīvais slogs finansējuma saņēmējiem. Šobrīd Centrālās finanšu un līgumu aģentūras standartlīgumā jau ir iestrādāts finansējuma saņēmēja pienākums ziņot par projekta enerģijas patēriņa rādītājiem saskaņā ar Energoefektivitātes likuma 15. panta ceturto daļu, proti, tas pēc projekta pabeigšanas iesniedz informāciju par objekta enerģijas patēriņu pirms un pēc projekta īstenošanas, izmantojot Sadarbības iestādes tīmekļa vietnē www.cfla.gov.lv publicēto veidlapu. Pārskatu iesniedz vienu reizi, norādot informāciju par pirmo pilno kalendāro gadu pēc Projekta pabeigšanas. Tādējādi tiek mazināts administratīvais slogs finansējuma saņēmējiem.
Risinājuma apraksts
1) MK noteikumu Nr. 18 27.5.4. apakšpunkts ir precizēts, aizstājot vārdu "vēdināšana" ar vārdu "ventilācija".

2) Precizēts MK noteikumu Nr. 18 33. punktā noteiktais attiecināmo izmaksu ierobežojums, svītrojot projekta īstenošanas adresi - Kalnciema iela 10 k-2, Rīga, kā arī precizēts MK noteikumu Nr. 18 pielikuma 4. punkts, svītrojot projekta īstenošanas adreses - Kalnciema iela 10 k-2, Rīga un Kalnciema iela 12, Rīga.

3) MK noteikumi Nr. 18 ir papildināti ar 34.1 punktu, nosakot, ka MK noteikumu Nr. 18 3. nodaļā noteiktie izmaksu procentuālie ierobežojumi, izņemot MK noteikumu Nr. 18 29. punktā noteikto izmaksu procentuālo ierobežojumu, tiek aprēķināti attiecībā pret projekta plānotajām izmaksām.

4) MK noteikumu Nr. 18 27.11. apakšpunktā ir svītrota atsauce uz Regulas 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā.

5) MK noteikumu Nr. 18 38. punktā ir svītrota atsauce uz Finanšu regulas 61. panta prasībām.

6) MK noteikumu Nr. 18 45. punktā ir precizēta atsauce uz Regulas Nr. 651/2014 53. pantu.

7) MK noteikumu Nr. 18 39.5. apakšpunktā tiek noteikts, ka pārskatu par enerģijas patēriņu iesniedz sadarbības iestādei vienu reizi, norādot informāciju par pirmo pilno kalendāro gadu pēc projekta pabeigšanas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
2025. gada 25. septembrī noslēdzās projektu iesniegumu iesniegšana 2.1.1.8. pasākuma ierobežotas projektu iesniegumu atlases ietvaros, kā rezultātā tika iesniegti 6 projekti. Uz 2026. gada 13. martu ir noslēgti 6 līgumi par projektu īstenošanu. Ierosinātie grozījumi MK noteikumos Nr. 18 attiecas uz noslēgtajiem līgumiem un finansējuma saņēmējiem. Ierosinātie grozījumi MK noteikumos Nr. 18 nerada negatīvu ietekmi uz noslēgtajiem līgumiem par projektu īstenošanu, kā arī finansējuma saņēmējiem. Ņemot vērā izstrādātos MK noteikumu Nr. 18 grozījumus, sadarbības iestāde izvērtēs nepieciešamību veikt grozījumus civiltiesiskajos līgumos vai vienošanās par projektu īstenošanu.

Ekonomikas ministrija šobrīd izvērtē alternatīvas 2.1.1.8. pasākuma ietvaros pieejamā elastības finansējuma turpmākai izmantošanai. Kā viena no alternatīvām tiek apsvērta šī finansējuma novirzīšana 2.1.1.1. pasākuma "Energoefektivitātes paaugstināšana dzīvojamās ēkās, t. sk. attīstot ESKO tirgu (daudzdzīvokļu, privātās un neliela dzīvokļu skaita ēku kompleksos)" īstenošanai, kur pieprasījums ievērojami pārsniedz pieejamo finansējumu. Vienlaikus lēmums vēl nav pieņemts, jo tiek veikta analīze par efektīvāko finansējuma izmantošanas risinājumu. Attiecīgi pašlaik vēl netiek virzīti grozījumi MK noteikumos Nr. 18 attiecībā uz 2.1.1.8. pasākuma ietvaros pieejamo elastības finansējumu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Finansējuma saņēmēji 2.1.1.8. pasākuma ietvaros.
Ietekmes apraksts
MK noteikumos Nr. 18 ietverto nosacījumu precizēšana.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2025. gada 22. aprīļa noteikumi Nr. 248 "Grozījumi Ministru kabineta 2023. gada 8. augusta noteikumos Nr. 443 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" īstenošanas noteikumi"" (25-TA-447)
Pamatojums un apraksts
Attiecīgais normatīvais akts jau ir stājies spēkā, pamatojoties uz NMV pieņemto lēmumu izslēgt ēku Kalnciema ielā 10, k-2, Rīgā no MK noteikumu Nr. 443 pielikuma 7. punkta, kā arī no 2.1.1.8. pasākuma.
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/58561adf-38a6-4bf4-9836-77a2dee38059
6.3. Sabiedrības līdzdalības rezultāti
Priekšlikumi netika izteikti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Tiesību akta projekta izpildes nodrošināšana tiks veikta Centrālajai finanšu un līgumu aģentūrai kā sadarbības iestādei noteikto funkciju ietvaros. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

